Еуразиялық экономикалық одақтың Кеден кодексі туралы шартты ратификациялау туралы
181-бап. Тауарларды Одақтың кедендік аумағынан тыс жерде қайта өңдеу шарттары туралы құжат

1. Мүше мемлекеттің уәкілетті органы беретін тауарларды Одақтың кедендік аумағынан тыс жерде қайта өңдеу шарттары туралы құжатты осы құжат берілетін аумақтағы мүше мемлекеттің кез келген тұлғасы ала алады.
2. Тауарларды Одақтың кедендік аумағынан тыс жерде қайта өңдеу шарттары туралы құжатта:
1) құжатты берген мүше мемлекеттің уәкілетті органы туралы;
2) құжат берілген тұлға туралы;
3) Одақтың кедендік аумағынан тыс жерде қайта өңдеу жөніндегі операцияларды тікелей жасайтын тұлға (тұлғалар) туралы;
4) Одақ тауарлары және олардың қайта өңдеу өнімдері туралы (Сыртқы экономикалық қызметтің тауар номенклатурасына сәйкес атауы, коды, саны мен құны). Мүше мемлекеттердің кедендік реттеу туралы заңнамасында Сыртқы экономикалық қызметтің тауар номенклатурасының тауарлық позициясы деңгейінде Одақ тауарларының және олардың қайта өңдеу өнімдерінің кодын көрсету мүмкіндігі көзделуі мүмкін;
5) тауарларды иемдену, пайдалану және (немесе) оларға билік ету құқығын растайтын құжаттар туралы;
6) қайта өңдеу өнімдерінің сандық және (немесе) пайыздық мәнде шығу нормалары туралы;
7) Одақтың кедендік аумағынан тыс жерде қайта өңдеу жөніндегі операциялар және оларды жасау тәсілдері туралы;
8) кедендік аумақтан тыс жерде қайта өңдеудің кедендік рәсімімен орналастырылатын Одақ тауарларын олардың қайта өңдеу өнімдерінде сәйкестендіру тәсілдері туралы;
9) Одақтың кедендік аумағынан тыс жерде тауарларды қайта өңдеу мерзімі;
10) осы Кодекстің
183-бабында
айқындалғандай, егер осылай ауыстыруға жол берілсе, қайта өңдеу өнімдерін баламалы шетелдік тауарлармен ауыстыру туралы;
11) тауарларды кедендік аумақтан тыс жерде қайта өңдеу кедендік рәсімімен орналастыру және осы кедендік рәсімді аяқтау болжанатын кеден органы (кеден органдары) туралы мәліметтер болуға тиіс.
3. Одақтың кедендік аумағынан тыс жерде тауарларды қайта өңдеу мерзімі 2 жылдан аспауға тиіс.
4. Одақтың кедендік аумағынан тыс жерде тауарларды қайта өңдеу мерзімі:
1) тауарларды қайта өңдеудің өндірістік процесінің ұзақтығы;
2) Одақтың кедендік аумағына қайта өңдеу өнімдерін іс жүзінде әкелуге және оларды кедендік аумақтан тыс жерде қайта өңдеу кедендік рәсімінің қолданысын аяқтайтын кедендік рәсімдермен орналастыруға қажетті уақытты қамтиды.
5. Одақтың кедендік аумағынан тыс жерде тауарларды қайта өңдеу мерзімі тауарларды кедендік аумақтан тыс жерде қайта өңдеу кедендік рәсімімен орналастырылған күннен бастап, ал тауарлардың бірнеше партиямен кедендік декларациялануы кезінде - кедендік аумақтан тыс жерде қайта өңдеу кедендік рәсімімен орналастырылған тауарлардың бірінші партиясын орналастырған күннен бастап есептеледі.
6. Одақтың кедендік аумағынан тыс жерде тауарларды қайта өңдеу мерзімі осы баптың 3-тармағында көрсетілген мерзім шегінде ұзартылуы мүмкін.
7. Мүше мемлекеттердің заңнамасында Одақтың кедендік аумағынан тыс жерде тауарларды қайта өңдеу шарттары туралы құжатта көрсетілуге жататын қосымша мәліметтер белгіленуі мүмкін.
8. Тауарларды Одақтың кедендік аумағынан тыс жерде қайта өңдеу шарттары туралы құжат нысаны, оны толтыру тәртібі мен осындай құжатты беру тәртібі, оған өзгерістер (толықтырулар) енгізу, сондай-ақ оны кері қайтарып алу (жою) және (немесе) оның қолданысын қайта жаңғырту тәртібі мүше мемлекеттің заңнамасында белгіленеді.
9. Одақтың кедендік аумағынан тыс жерде тауарларды қайта өңдеу шарттары туралы құжат ретінде тауарларға арналған декларацияны пайдаланған жағдайда Одақтың кедендік аумағынан тыс жерде тауарларды қайта өңдеу шарттары туралы мәліметтерді декларант тауарларға арналған декларация да көрсетеді.